***Csongrád Város Polgármesterétől***

**Száma**: Szo/769-2/2024

**Témafelelős:** Major Edina

**ELŐTERJESZTÉS**

**Csongrád Városi Önkormányzat Képviselő-testülete**

**2024. április 18-ai ülésére**

**Tárgy:** a Dr. Szarka Ödön Egyesített Egészségügyi és Szociális Intézmény keretein belül működő Gondviselés Háza Csongrád ellátási területének módosítása

**Tisztelt Képviselő-testület!**

Csanytelek Község Önkormányzata Polgármestere 2024. április 09. napján kelt levelében megkereste Csongrád Városi Önkormányzatot azzal, hogy a Dr. Szarka Ödön Egyesített Egészségügyi és Szociális Intézmény keretein belül működő Gondviselés Háza Csongrád (6640 Csongrád, Vasút u. 92.) ellátási területét – a jelenlegi Csongrád, Felgyő és Tömörkény mellett – módosítsa és bővítse ki Csanytelek község közigazgatási területével, és tegye meg az ehhez szükséges lépéseket (alapító okirat, szakmai program, működési engedély módosítása).

Csanytelek Község Önkormányzata Polgármestere azzal indokolta a megkeresését, hogy az Alsó-Tisza-menti Önkormányzati Társulás fenntartásában működő Remény Szociális Alapszolgáltató Központ (6647 Csanytelek, Kossuth L. u. 29.) szociális intézmény működési engedélye 28 fő ellátására jogosít, melyet évek óta meghalad a településen belül szociális szakosított ellátásra jogosultak száma, melyet várólistán tart nyilván az intézmény. Az intézmény folyamatos felújítása nem tette lehetővé az épület további bővítését, ezzel kizárta az intézmény férőhelyének emelését.

Csongrád Városi Önkormányzat fenntartásában kettő ápolást, gondozást nyújtó intézmény- idősek otthona és egy átmeneti elhelyezést nyújtó intézmény működik. A Piroskavárosi Szociális Család- és Gyermekjóléti Intézmény keretein belül működő Piroskavárosi Idősek Otthona (6640 Csongrád, Szent I. u. 19.), a Dr. Szarka Ödön Egyesített Egészségügyi és Szociális Intézmény keretein belül működő Gondviselés Háza Csongrád (6640 Csongrád, Vasút u. 92.) és az átmeneti elhelyezést nyújtó Szociális Ápoló Otthon (6640 Csongrád, Vasút u. 92.). Mindhárom intézmény határozatlan működési engedéllyel rendelkezik.

**A Piroskavárosi Idősek Otthonának** engedélyezett létszáma 50 fő, ellátási területe Csongrád város, Csanytelek, Felgyő, Tömörkény községek közigazgatási területe. Az intézmény kihasználtsága 100 %-os. Várakozók létszáma jelenleg 63 fő, ebből csongrádi lakos 56 fő.

**Gondviselés Háza Csongrád** engedélyezett létszáma 29 fő, ellátási területe Csongrád város, Felgyő, Tömörkény községek közigazgatási területe. Az intézmény kihasználtsága 100 %-os. Várakozók létszáma jelenleg 44 fő, mindenki csongrádi lakos.

**Szociális Ápoló Otthon** engedélyezett létszáma 30 fő, ellátási területe Csongrád város, Felgyő, Tömörkény községek közigazgatási területe. Az intézmény kihasználtsága 100 %-os. Várakozók létszáma jelenleg 58 fő, ebből 55 fő csongrádi lakos.

Mindhárom szociális intézmény kihasználtsága évről évre 100 %-os, folyamatosan bővűlő várólistával működnek. A Piroskavárosi Idősek Otthonábana várólistán szereplők 88 %-a, a Gondviselés Háza Csongrád vonatkozásában 100 %-a, a Szociális Ápoló Otthon tekintetében 94,8 %-a csongrádi lakos.

Mindezekre figyelemmel, a működési engedély módosítása nem indokolt az ellátási terület bővítése miatt, hiszen az intézmények a helyi igényeket sem tudják maradéktalanul kielégíteni, mivel számos csongrádi lakos várakozik intézményi elhelyezésre.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta a „Dr. Szarka Ödön Egyesített Egészségügyi és Szociális Intézmény keretein belül működő Gondviselés Háza Csongrád ellátási területének módosítása” című előterjesztést és az alábbi döntést hozza:

**A Képviselő-testület Csanytelek Község Önkormányzata Polgármestere megkeresését,** mely a Dr. Szarka Ödön Egyesített Egészségügyi és Szociális Intézmény keretein belül működő Gondviselés Háza Csongrád (6640 Csongrád, Vasút u. 92.) ellátási területének Csanytelek község közigazgatási területével való kibővítésére irányult **nem támogatja.**

Erről jegyzőkönyvi kivonaton értesítést kap:

1. Képviselő-testület tagjai
2. Csanytelek Község Önkormányzata Polgármestere
3. Irattár

Csongrád, 2024. április 12.

Bedő Tamás

polgármester